Aðventumolar Árna í Árdal er nýr liður hér á Vísi . Á hverjum degi fram að jólum birtum við uppskrift frá ómissandi aðventuþáttum hans sem sýndir eru á Stöð 2 í desember . Uppskrift dagsins er Lamba Wellington . Aðventumolann má sjá hér í spilaranum að neðan en uppskrift og leiðbeiningar er að finna neðar í fréttinni . Aðventumolar Árna í Árdal eru á dagskrá Stöðvar 2 klukkan 19.10 alla daga fram að jólum nema á föstudögum eru þeir sýndir beint á eftir Allir geta dansað . Klippa : Lamba Wellington - Aðventumolar Árna í Árdal Uppskrift fyrir 6 - 8 Lamb 2 lambaframhryggsvöfðar ( um 500 grömm ) 2 matskeiðar olía 25 grömm smjör 1 rósmaríngreinarDijon-sinnepKaramellaður laukur 50 gröm smjör 500 gröm gulur laukur , skorinn í þykkar sneiðar ½ teskeið salt 100 millilítrar rauðvín eða portvín 100 gröm gráðaosturPönnukökur 100 grömm hveitiSalt og pipar 1 egg 200 millilítrar nýmjólkVæn lúka af fersku timjani , fínsaxað 100 grömm gráðaostur 2 ferhyrningar af smjördeigi , 30 x 25 cm Egg , til að pensla með Lambakjöt - Bindið kjötið upp ef það er óreglulegt í lögun til að það eldist jafnar . Hitið olíuna á stórri pönnu yfir háum hita þar til byrjar að rjúka úr henni . Brúnið kjötið snögglega , bara rétt til að kjötið verið fallega brúnt en ekki til að elda það að neinu ráði . Takið pönnuna af hitanum og bætið við smjöri og rósmaríngrein . Ausið bragðbættu smjörinu yfir kjötið í stutta stund og takið það af pönnunni . Látið kjötið kólna töluvert áður en þið setjið það síðan inn í ísskáp . Klippið böndin af kjötinu þegar það er orðið alveg kalt og penslið það allan hringinn með dijon-sinnepi . Karamellaður laukur - Bræðið smjör í stórum þykkbotna potti yfir miðlungsháum hita . Bætið lauknum og saltinu í pottinn og eldið laukinn þar til hann hefur minnkað töluvert að rúmmáli . Lækkið þá niður í miðlungshita og eldið laukinn í um 45 mínútur , þar til hann er orðinn dökkur og sætur á bragðið . Hrærið reglulega í til að koma í veg fyrir að laukurinn brenni við . Hellið víni í pottinn til að leysa upp skófirnar og sjóðið vínið alveg niður . Setjið laukinn í skál og kælið . Pönnukökur - Setjið hveiti , salt , egg og rúman helming af mjólkinni í skál og hrærið úr kekkjalausa þykka soppu . Bætið svo við restinni af mjólkinni . Steikið pönnukökurnar á stórri 30 cm viðloðunarfrírri pönnu á meðalhita þar til gullinbrúnar á annarri hliðinni , snúið þeim við og steikið í skamma stund á hinni hliðinni eða þar til þær eru fullbakaðar . Sett saman - Smyrjið karamellaðan laukinn í ferhyrning á pönnukökuna þannig að ein hliðin sé jafnlöng steikinni og hin jafnlöng ummáli hennar . Þannig passar laukurinn nákvæmlega utan um kjötið . Setjið nokkra væna bitar að gráðaosti á stangli ofan á laukinn og loks sinnepshúðaða kjötið . Pakkið kjötinu nú vandlega inn í pönnukökuna . Leggið innpakkað kjötið á mitt smjördeigið og penslið með eggi allan hringinn . Rúllið kjötinu upp í smjördeigið og brettið endana undir kjötið . Passið að það séu engin op á deiginu . Á þessu stigi er hægt að skreyta böggulinn með útskornu smjördeig eða setja hann bara inn í ofn eins og hann er . Penslið smjördeigið vandlega með slegnum eggjum allan hringinn . Stingið kjöthitamæli í gegnum deigið á öðrum endanum og inn í kjötið þar til mælirinn er staðsettur í miðju kjötinu . Setjð kjötið inn 200°C ofn þar til kjarnhitastig þess er um 55°C . Penslið smjördeigið aftur með slegnum eggjum um leið og kjötið kemur úr ofninum til að fá fallegan gljáa . Leyfið kjötinu að jafna sig í um 10 mínútur áður en skorið er í það . Árni Ólafur úr Hinu blómlega búi mun koma öllum í rétta hátíðarskapið og reiða fram einn rétt á dag fram að jólum .